# Eiropas Savienības C 370/2013

| | ISSN 1977-0952
  doi:10.3000/19770952.C_2013.370.lav |
| --- | --- |
| Eiropas Savienības
  Oficiālais Vēstnesis | C 370 |
| | |
| Izdevums latviešu valodā | Informācija un paziņojumi | 56. sējums2013. gada 17. decembris |

ISSN 1977-0952

doi:10.3000/19770952.C_2013.370.lav

Eiropas Savienības

Oficiālais Vēstnesis

C 370

Izdevums latviešu valodā

Informācija un paziņojumi

56. sējums2013. gada 17. decembris

---

| Paziņojums Nr. | Saturs | Lappuse |
| --- | --- | --- |
| | III   Sagatavošanā esoši tiesību akti |
| | REVĪZIJAS PALĀTA |
| 2013/C 370/01 | Atzinums Nr. 3/2013 (saskaņā ar LESD 287. panta 4. punktu) attiecībā uz priekšlikumu Padomes regulai par Finanšu regulu, ko piemēro 11. Eiropas Attīstības fondam | 1 |

Paziņojums Nr.

Saturs

Lappuse

III   Sagatavošanā esoši tiesību akti

REVĪZIJAS PALĀTA

2013/C 370/01

Atzinums Nr. 3/2013 (saskaņā ar LESD 287. panta 4. punktu) attiecībā uz priekšlikumu Padomes regulai par Finanšu regulu, ko piemēro 11. Eiropas Attīstības fondam

(saskaņā ar LESD 287. panta 4. punktu)

1

| LV | |
| --- | --- |

LV

---

III Sagatavošanā esoši tiesību akti

REVĪZIJAS PALĀTA

| 17.12.2013 | LV | Eiropas Savienības Oficiālais Vēstnesis | C 370/1 |
| --- | --- | --- | --- |

17.12.2013

LV

Eiropas Savienības Oficiālais Vēstnesis

C 370/1

---

ATZINUMS Nr. 3/2013

(saskaņā ar LESD 287. panta 4. punktu)

attiecībā uz priekšlikumu Padomes regulai par Finanšu regulu, ko piemēro 11. Eiropas Attīstības fondam

2013/C 370/01

SATURS

| | Punkts | Lappuse |
| --- | --- | --- |
| VISPĀRĪGI APSVĒRUMI... | 1.–7. | 2 |
| Pārredzamība... | 1.–6. | 2 |
| Vienkāršošana... | 7. | 3 |
| KONKRĒTI APSVĒRUMI... | 8.–24. | 3 |
| Izpildes paņēmieni... | 8.–11. | 3 |
| Iepirkums... | 12.–15. | 3 |
| Dotācijas... | 16.–17. | 4 |
| Budžeta atbalsts... | 18.–22. | 4 |
| Ārējā revīzija un budžeta izpildes apstiprināšana... | 23.–24. | 4 |
| CITI APSVĒRUMI... | 25. | 5 |

Punkts

Lappuse

VISPĀRĪGI APSVĒRUMI...

1.–7.

2

Pārredzamība...

1.–6.

2

Vienkāršošana...

7.

3

KONKRĒTI APSVĒRUMI...

8.–24.

3

Izpildes paņēmieni...

8.–11.

3

Iepirkums...

12.–15.

3

Dotācijas...

16.–17.

4

Budžeta atbalsts...

18.–22.

4

Ārējā revīzija un budžeta izpildes apstiprināšana...

23.–24.

4

CITI APSVĒRUMI...

25.

5

EIROPAS SAVIENĪBAS REVĪZIJAS PALĀTA,

ņemot vērā Līgumu par Eiropas Savienības darbību un jo īpaši tā 287. panta 4. punktu,

ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas noslēgts 2000. gada 23. jūnijā Kotonū (1),

ņemot vērā Padomes 2001. gada 27. novembra Lēmumu 2001/822/EK par aizjūras zemju un teritoriju asociāciju ar Eiropas Kopienu (“Lēmums par aizjūras asociāciju”) (2),

ņemot vērā Padomē sanākušo Eiropas Savienības dalībvalstu valdību pārstāvju Iekšējo nolīgumu par Eiropas Savienības palīdzības finansēšanu atbilstīgi daudzgadu finanšu shēmai laikposmam no 2014. gada līdz 2020. gadam saskaņā ar ĀKK un ES Partnerattiecību nolīgumu un par finansiālās palīdzības piešķiršanu aizjūras zemēm un teritorijām, kurām piemēro Līguma par Eiropas Savienības darbību ceturto daļu, un jo īpaši tā 10. panta 2. punktu (3),

ņemot vērā Palātas Atzinumu Nr. 12/2002 attiecībā uz priekšlikumu Padomes regulai par Finanšu regulu, ko piemēro 9. Eiropas Attīstības fondam saskaņā ar ĀKK un EK partnerattiecību nolīgumu, kas 2000. gada 23. jūnijā parakstīts Kotonū (4),

ņemot vērā Palātas Atzinumu Nr. 2/2007 par projektu Padomes regulai, ar kuru groza Finanšu regulu, ko piemēro 9. Eiropas Attīstības fondam (5),

ņemot vērā Palātas Atzinumu Nr. 9/2007 attiecībā uz priekšlikumu Padomes regulai par Finanšu regulu, ko piemēro 10. Eiropas Attīstības fondam (6),

ņemot vērā Palātas gada pārskatus par darbībām, ko finansē no 8., 9. un 10. Eiropas Attīstības fonda (7),

ņemot vērā Palātas Īpašos ziņojumus Nr. 9/2013 (8), Nr. 4/2013 (9) un Nr. 11/2010 (10),

ņemot vērā Komisijas priekšlikumu Padomes regulai par Finanšu regulu, ko piemēro 11. Eiropas Attīstības fondam (11),

ņemot vērā, ka 2013. gada 29. septembrī Palāta saņēma Komisijas lūgumu sniegt atzinumu par iepriekš minēto priekšlikumu,

IR PIEŅĒMUSI ŠO ATZINUMU.

Vispārīgi apsvērumi

Pārredzamība

| 1. | Finanšu regula ir svarīga daļa tiesiskajā regulējumā, ko piemēro katram Eiropas Attīstības fondam (EAF). Lai pienācīgi izlietotu EAF līdzekļus, ir jāievēro minētās regulas noteikumi (tiem jābūt tehniskiem un izvērstiem); to nepiemērošana nozīmē, ka attiecīgajā EAF darījumā ir gadījusies kļūda. Tādēļ ir ļoti vēlams, lai regulas teksts būtu pēc iespējas pārredzamāks un vieglāk saprotams. |
| --- | --- |

1.

Finanšu regula ir svarīga daļa tiesiskajā regulējumā, ko piemēro katram Eiropas Attīstības fondam (EAF). Lai pienācīgi izlietotu EAF līdzekļus, ir jāievēro minētās regulas noteikumi (tiem jābūt tehniskiem un izvērstiem); to nepiemērošana nozīmē, ka attiecīgajā EAF darījumā ir gadījusies kļūda. Tādēļ ir ļoti vēlams, lai regulas teksts būtu pēc iespējas pārredzamāks un vieglāk saprotams.

| 2. | Komisijas paskaidrojuma rakstā ir noteikts, ka galvenais mērķis, sagatavojot šo priekšlikumu, ir bijis saskaņot EAF Finanšu regulas noteikumus ar vispārējo Finanšu regulu (12) un tās piemērošanas noteikumiem (13). |
| --- | --- |

2.

Komisijas paskaidrojuma rakstā ir noteikts, ka galvenais mērķis, sagatavojot šo priekšlikumu, ir bijis saskaņot EAF Finanšu regulas noteikumus ar vispārējo Finanšu regulu (12) un tās piemērošanas noteikumiem (13).

| 3. | Priekšlikumā ir vairākas atsauces uz vispārējo Finanšu regulu, norādot, kuri panti ir jāpiemēro. Tomēr tajā bieži vien ir pievienoti papildu noteikumi vai atsauces uz tiem vispārējās Finanšu regulas noteikumiem, kuri nav jāpiemēro (piemēram, sk. 8.–24. punktu pie konkrētajiem apsvērumiem). Atsevišķi vispārējās Finanšu regulas noteikumi nav jāpiemēro tieši, bet “mutatis mutandis”, un daži noteikumi ir jāsaprot citā nozīmē nekā tā, ko piemēro vispārējā Finanšu regulā (sk. sarakstu priekšlikuma 2. panta 4. punktā). |
| --- | --- |

3.

Priekšlikumā ir vairākas atsauces uz vispārējo Finanšu regulu, norādot, kuri panti ir jāpiemēro. Tomēr tajā bieži vien ir pievienoti papildu noteikumi vai atsauces uz tiem vispārējās Finanšu regulas noteikumiem, kuri nav jāpiemēro (piemēram, sk. 8.–24. punktu pie konkrētajiem apsvērumiem). Atsevišķi vispārējās Finanšu regulas noteikumi nav jāpiemēro tieši, bet “mutatis mutandis”, un daži noteikumi ir jāsaprot citā nozīmē nekā tā, ko piemēro vispārējā Finanšu regulā (sk. sarakstu priekšlikuma 2. panta 4. punktā).

| 4. | Rezultātā Finanšu regulas projekts nepavisam nav viegli uztverams. Tas nav atsevišķs dokuments. To nav iespējams saprast bez atsauces uz vispārējo Finanšu regulu un tās piemērošanas noteikumiem. Šāda sarežģītība rada nozīmīgu juridiskās nenoteiktības risku. Dokumentu tā pašreizējā izklāstā vadītājiem, saņēmējiem un revidentiem būtu grūti lietot. Tādējādi pastāv nozīmīgs risks, ka regulas noteikumi tiks nepareizi interpretēti un gadīsies kļūdas. |
| --- | --- |

4.

Rezultātā Finanšu regulas projekts nepavisam nav viegli uztverams. Tas nav atsevišķs dokuments. To nav iespējams saprast bez atsauces uz vispārējo Finanšu regulu un tās piemērošanas noteikumiem. Šāda sarežģītība rada nozīmīgu juridiskās nenoteiktības risku. Dokumentu tā pašreizējā izklāstā vadītājiem, saņēmējiem un revidentiem būtu grūti lietot. Tādējādi pastāv nozīmīgs risks, ka regulas noteikumi tiks nepareizi interpretēti un gadīsies kļūdas.

| 5. | Palāta pauž nožēlu, ka Komisija nav sagatavojusi pārredzamu atsevišķu regulas projektu, kas būtu maksimāli skaidrs lietotājiem un līdz minimumam samazinātu kļūdu risku nepareizas izpratnes dēļ. |
| --- | --- |

5.

Palāta pauž nožēlu, ka Komisija nav sagatavojusi pārredzamu atsevišķu regulas projektu, kas būtu maksimāli skaidrs lietotājiem un līdz minimumam samazinātu kļūdu risku nepareizas izpratnes dēļ.

| 6. | Palāta pauž nožēlu arī par to, ka, neraugoties uz Palātas ieteikumiem Atzinumos Nr. 12/2002, Nr. 2/2007 un Nr. 9/2007, Komisija nav izmantojusi iespēju ierosināt vienotu finanšu regulu, kuru piemēro visiem tagadējiem un nākamajiem Eiropas attīstības fondiem un kuru, tāpat kā vispārējo Finanšu regulu, varētu grozīt tad, kad ir tāda vajadzība. Šāda veida pasākums nodrošinātu nepārtrauktību, neradot risku pārtraukt Eiropas attīstības fondu īstenošanu, un varētu cerēt uz vienkāršāku pārvaldību. |
| --- | --- |

6.

Palāta pauž nožēlu arī par to, ka, neraugoties uz Palātas ieteikumiem Atzinumos Nr. 12/2002, Nr. 2/2007 un Nr. 9/2007, Komisija nav izmantojusi iespēju ierosināt vienotu finanšu regulu, kuru piemēro visiem tagadējiem un nākamajiem Eiropas attīstības fondiem un kuru, tāpat kā vispārējo Finanšu regulu, varētu grozīt tad, kad ir tāda vajadzība. Šāda veida pasākums nodrošinātu nepārtrauktību, neradot risku pārtraukt Eiropas attīstības fondu īstenošanu, un varētu cerēt uz vienkāršāku pārvaldību.

Vienkāršošana

| 7. | Sarežģītie izdevumu noteikumi rada administratīvu slogu un likumības un pareizības kļūdas. 11. pantā ir paredzēts viens vienkāršošanai potenciāli labvēlīgs pasākums: attiecībā uz dotācijām ir jāapsver vienreizējo maksājumu, vienotu likmju un vienības izmaksas izmantošana. |
| --- | --- |

7.

Sarežģītie izdevumu noteikumi rada administratīvu slogu un likumības un pareizības kļūdas. 11. pantā ir paredzēts viens vienkāršošanai potenciāli labvēlīgs pasākums: attiecībā uz dotācijām ir jāapsver vienreizējo maksājumu, vienotu likmju un vienības izmaksas izmantošana.

Konkrēti apsvērumi

Izpildes paņēmieni

| 8. | Priekšlikuma 17. pants cita starpā paredz piemērot vispārējās Finanšu regulas noteikumus par netiešo pārvaldību. Tomēr 17. panta 3. un 4. punktā ieviestie elementi pārsniedz šo noteikumu darbības tvērumu. |
| --- | --- |

8.

Priekšlikuma 17. pants cita starpā paredz piemērot vispārējās Finanšu regulas noteikumus par netiešo pārvaldību. Tomēr 17. panta 3. un 4. punktā ieviestie elementi pārsniedz šo noteikumu darbības tvērumu.

| 9. | Minētā panta 3. punktā paredzēts, ka “pilnvarotās vienības” var tālāk deleģēt budžeta izpildes uzdevumus citām vienībām tādā pašā veidā, tādējādi radot deleģēšanas attiecību virkni. Pilnvaras ir paredzētas ļoti plašas un, pamatojoties uz pakalpojumu līgumu, atļauj ĀKK valstīm un aizjūras zemēm un teritorijām uzticēt budžeta izpildes uzdevumus struktūrām, ko reglamentē privātās tiesības. Nav skaidrs, kādēļ šis noteikums ir iekļauts priekšlikumā. Pastāv nozīmīgs risks, ka tas padarīs neskaidru un potenciāli apgrūtinās vispārējās Finanšu regulas 60. panta 1. punkta noteikumu piemērošanu. Tajā cita starpā noteikts, ka vienības un personas, kam uzticēti budžeta izpildes uzdevumi, “garantē Savienības finanšu interešu aizsardzību tādā līmenī, kas ir vienāds ar šajā regulā prasīto..”. |
| --- | --- |

9.

Minētā panta 3. punktā paredzēts, ka “pilnvarotās vienības” var tālāk deleģēt budžeta izpildes uzdevumus citām vienībām tādā pašā veidā, tādējādi radot deleģēšanas attiecību virkni. Pilnvaras ir paredzētas ļoti plašas un, pamatojoties uz pakalpojumu līgumu, atļauj ĀKK valstīm un aizjūras zemēm un teritorijām uzticēt budžeta izpildes uzdevumus struktūrām, ko reglamentē privātās tiesības. Nav skaidrs, kādēļ šis noteikums ir iekļauts priekšlikumā. Pastāv nozīmīgs risks, ka tas padarīs neskaidru un potenciāli apgrūtinās vispārējās Finanšu regulas 60. panta 1. punkta noteikumu piemērošanu. Tajā cita starpā noteikts, ka vienības un personas, kam uzticēti budžeta izpildes uzdevumi, “garantē Savienības finanšu interešu aizsardzību tādā līmenī, kas ir vienāds ar šajā regulā prasīto..”.

| 10. | Priekšlikuma 9. apsvēruma tekstā ir minēts šis noteikums, ko pamato ar atsauci uz “Regulu par kopīgajiem īstenošanas noteikumiem”. Pārskatot priekšlikumu par 11. Eiropas Attīstības fonda īstenošanas regulu (14), tomēr atklājās, ka nav skaidra pamatojuma šādām atkāpēm no vispārējās Finanšu regulas noteikumiem. |
| --- | --- |

10.

Priekšlikuma 9. apsvēruma tekstā ir minēts šis noteikums, ko pamato ar atsauci uz “Regulu par kopīgajiem īstenošanas noteikumiem”. Pārskatot priekšlikumu par 11. Eiropas Attīstības fonda īstenošanas regulu (14), tomēr atklājās, ka nav skaidra pamatojuma šādām atkāpēm no vispārējās Finanšu regulas noteikumiem.

| 11. | Palāta iesaka Padomei pārbaudīt pamatojumu 3. punkta iekļaušanai, it īpaši to, vai jebkādas no šīs iekļaušanas gūtās priekšrocības pārsvērtu neskaidrības riskus par to, kurš ir atbildīgs par pienācīgu EAF līdzekļu izlietojumu. |
| --- | --- |

11.

Palāta iesaka Padomei pārbaudīt pamatojumu 3. punkta iekļaušanai, it īpaši to, vai jebkādas no šīs iekļaušanas gūtās priekšrocības pārsvērtu neskaidrības riskus par to, kurš ir atbildīgs par pienācīgu EAF līdzekļu izlietojumu.

Iepirkums

| 12. | Regulas projekta 36. pants visumā paredz, ka vispārējās Finanšu regulas iepirkuma noteikumus piemēros publiskajam iepirkumam no EAF līdzekļiem. 5. punkta pirmajās divās rindās noteikts, ka šo procedūru neievērošanas gadījumā izdevumi nebūs attiecināmi finansēšanai no EAF. |
| --- | --- |

12.

Regulas projekta 36. pants visumā paredz, ka vispārējās Finanšu regulas iepirkuma noteikumus piemēros publiskajam iepirkumam no EAF līdzekļiem. 5. punkta pirmajās divās rindās noteikts, ka šo procedūru neievērošanas gadījumā izdevumi nebūs attiecināmi finansēšanai no EAF.

| 13. | Tomēr 36. panta 5. punkta pēdējie seši vārdi šo principu apraksta, atsaucoties uz proporcionalitātes principu. |
| --- | --- |

13.

Tomēr 36. panta 5. punkta pēdējie seši vārdi šo principu apraksta, atsaucoties uz proporcionalitātes principu.

| 14. | Ierosinātais noteikums pavājina vispārējo noteikumu, kas paredz atbilstību iepirkuma noteikumiem, lai izdevumi būtu attiecināmi. Proporcionalitātes princips ir jāpiemēro tad, kad nosaka, kādas ir iepirkuma noteikumu neievērošanas sekas (piemēram, finansiālās palīdzības atgūšana). Tā kā proporcionalitātes princips ir vispārīgs tiesību princips, atsauce uz to 36. panta noteikumos nav nepieciešama. |
| --- | --- |

14.

Ierosinātais noteikums pavājina vispārējo noteikumu, kas paredz atbilstību iepirkuma noteikumiem, lai izdevumi būtu attiecināmi. Proporcionalitātes princips ir jāpiemēro tad, kad nosaka, kādas ir iepirkuma noteikumu neievērošanas sekas (piemēram, finansiālās palīdzības atgūšana). Tā kā proporcionalitātes princips ir vispārīgs tiesību princips, atsauce uz to 36. panta noteikumos nav nepieciešama.

| 15. | Palāta iesaka Padomei svītrot 36. panta 5. punkta pēdējos sešus vārdus. |
| --- | --- |

15.

Palāta iesaka Padomei svītrot 36. panta 5. punkta pēdējos sešus vārdus.

Dotācijas

| 16. | Saskaņā ar priekšlikuma 37. pantu vispārējās Finanšu regulas noteikumus par dotācijām visumā piemēro finanšu ieguldījumiem no EAF. Tomēr 3. punktā ir papildu noteikums, kas paredz, ka Komisijai ir jāņem vērā īpatnības, vajadzības un konteksts, kad tā nosaka dotāciju piešķiršanas kārtību. Nav skaidrs, kāpēc šis noteikums ir bijis jāiekļauj jaunajā EAF Finanšu regulā, ja līdzvērtīga noteikuma vispārējā Finanšu regulā nav. |
| --- | --- |

16.

Saskaņā ar priekšlikuma 37. pantu vispārējās Finanšu regulas noteikumus par dotācijām visumā piemēro finanšu ieguldījumiem no EAF. Tomēr 3. punktā ir papildu noteikums, kas paredz, ka Komisijai ir jāņem vērā īpatnības, vajadzības un konteksts, kad tā nosaka dotāciju piešķiršanas kārtību. Nav skaidrs, kāpēc šis noteikums ir bijis jāiekļauj jaunajā EAF Finanšu regulā, ja līdzvērtīga noteikuma vispārējā Finanšu regulā nav.

| 17. | Palāta iesaka Padomei pārbaudīt, vai ir pietiekams pamats šāda noteikuma iekļaušanai un vai noteikums ir pietiekami skaidri formulēts. |
| --- | --- |

17.

Palāta iesaka Padomei pārbaudīt, vai ir pietiekams pamats šāda noteikuma iekļaušanai un vai noteikums ir pietiekami skaidri formulēts.

Budžeta atbalsts

| 18. | Priekšlikuma 39. panta pirmajā daļā noteikts, ka EAF budžeta atbalsta maksājumiem piemēro vispārējās Finanšu regulas 186. pantu. Minētajā vispārējās Finanšu regulas pantā ir noteikts, ka finansēšanas lēmumā, ar kuru izmaksā budžeta atbalstu, norāda mērķus un plānotos rezultātus un ka maksājums būs atkarīgs no tā, kādā mērā būs izpildīti nosacījumi (2. punkts); ka finansēšanas nolīgumā jāparedz nepareizu izdevumu atmaksāšana (3. punkts) un ka Komisija sniedz atbalstu saņēmējvalstīm, lai veicinātu parlamentārās kontroles un revīzijas iespēju attīstīšanu un uzlabotu pārredzamību un publisku piekļuvi informācijai (4. punkts). |
| --- | --- |

18.

Priekšlikuma 39. panta pirmajā daļā noteikts, ka EAF budžeta atbalsta maksājumiem piemēro vispārējās Finanšu regulas 186. pantu. Minētajā vispārējās Finanšu regulas pantā ir noteikts, ka finansēšanas lēmumā, ar kuru izmaksā budžeta atbalstu, norāda mērķus un plānotos rezultātus un ka maksājums būs atkarīgs no tā, kādā mērā būs izpildīti nosacījumi (2. punkts); ka finansēšanas nolīgumā jāparedz nepareizu izdevumu atmaksāšana (3. punkts) un ka Komisija sniedz atbalstu saņēmējvalstīm, lai veicinātu parlamentārās kontroles un revīzijas iespēju attīstīšanu un uzlabotu pārredzamību un publisku piekļuvi informācijai (4. punkts).

| 19. | Priekšlikuma 39. pantā no otrās līdz septītajai daļai ir iekļauti vairāki principi un prakse attiecībā uz budžeta atbalstu no EAF. Tur iekļauti vispārīgi politiski paziņojumi (otrajā un ceturtajā daļā), atkārtoti vai pārfrāzēti daži vispārējās Finanšu regulas 186. panta noteikumi (trešajā, piektajā un sestajā daļā) un sniegta neskaidra atsauce uz saiknēm starp aizjūras zemēm un teritorijām un attiecīgajām dalībvalstīm (septītā daļa). |
| --- | --- |

19.

Priekšlikuma 39. pantā no otrās līdz septītajai daļai ir iekļauti vairāki principi un prakse attiecībā uz budžeta atbalstu no EAF. Tur iekļauti vispārīgi politiski paziņojumi (otrajā un ceturtajā daļā), atkārtoti vai pārfrāzēti daži vispārējās Finanšu regulas 186. panta noteikumi (trešajā, piektajā un sestajā daļā) un sniegta neskaidra atsauce uz saiknēm starp aizjūras zemēm un teritorijām un attiecīgajām dalībvalstīm (septītā daļa).

| 20. | Līdz ar to šis teksts pārsniedz to, kas ir pieņemams Finanšu regulā (definēts 3. apsvērumā kā “detalizēti finansiālās īstenošanas noteikumi”). Tas ir arī potenciālas neskaidrības avots tādā ziņā, ka, no vienas puses, ir prasība piemērot attiecīgos vispārējās Finanšu regulas noteikumus, bet, no otras puses, daži no šiem noteikumiem tiek pārfrāzēti. |
| --- | --- |

20.

Līdz ar to šis teksts pārsniedz to, kas ir pieņemams Finanšu regulā (definēts 3. apsvērumā kā “detalizēti finansiālās īstenošanas noteikumi”). Tas ir arī potenciālas neskaidrības avots tādā ziņā, ka, no vienas puses, ir prasība piemērot attiecīgos vispārējās Finanšu regulas noteikumus, bet, no otras puses, daži no šiem noteikumiem tiek pārfrāzēti.

| 21. | Savos nesenākajos ziņojumos Palāta ir sniegusi vairākus ieteikumus attiecībā uz budžeta atbalsta izmantošanu (15), tostarp īpaši par vajadzību izstrādāt objektīvi pārbaudāmus un, ja vien iespējams, skaitļos izteiktus kritērijus un uzraudzīt attīstības gaitu salīdzinājumā ar tiem. Šo tekstu būtu lietderīgi minētajā nozīmē pastiprināt. Dažus no pašreizējā projektā iekļautajiem tekstiem (piemēram, atsauces uz “diferencēšanu” un “noteicošajiem faktoriem” ceturtajā daļā) varētu, no citas puses, interpretēt kā attaisnojumu relatīvi maigai attieksmei pret vajadzību budžeta atbalstu sniegt tikai tad, ja stingri ievēroti izvirzītie nosacījumi. |
| --- | --- |

21.

Savos nesenākajos ziņojumos Palāta ir sniegusi vairākus ieteikumus attiecībā uz budžeta atbalsta izmantošanu (15), tostarp īpaši par vajadzību izstrādāt objektīvi pārbaudāmus un, ja vien iespējams, skaitļos izteiktus kritērijus un uzraudzīt attīstības gaitu salīdzinājumā ar tiem. Šo tekstu būtu lietderīgi minētajā nozīmē pastiprināt. Dažus no pašreizējā projektā iekļautajiem tekstiem (piemēram, atsauces uz “diferencēšanu” un “noteicošajiem faktoriem” ceturtajā daļā) varētu, no citas puses, interpretēt kā attaisnojumu relatīvi maigai attieksmei pret vajadzību budžeta atbalstu sniegt tikai tad, ja stingri ievēroti izvirzītie nosacījumi.

| 22. | Palāta iesaka Padomei pārskatīt šo priekšlikuma pantu, ņemot vērā iepriekš izklāstītos apsvērumus. |
| --- | --- |

22.

Palāta iesaka Padomei pārskatīt šo priekšlikuma pantu, ņemot vērā iepriekš izklāstītos apsvērumus.

Ārējā revīzija un budžeta izpildes apstiprināšana

| 23. | Priekšlikuma 48. panta 6. punktā teikts, ka “ĀKK valstu un AZT revīzijas iestādes tiek mudinātas piedalīties Revīzijas palātas darbā”. Palāta norāda, ka vispārējā Finanšu regulā nav tamlīdzīgu noteikumu, ko piemēro ārējām darbībām, kuras finansē no vispārējā budžeta. Savā darbā Palāta ievēro starptautiskos revīzijas standartus, tostarp standartus attiecībā uz citu revidentu darba izmantošanu. Lai gan Palāta var vēlēties uzaicināt valstu revīzijas iestādes novērot tās darbu, nav pieņemami, ka EAF Finanšu regulā tiek noteikts, ka Palātai ir pienākums kopumā veicināt šo revīzijas iestāžu piedalīšanos Palātas darbā. |
| --- | --- |

23.

Priekšlikuma 48. panta 6. punktā teikts, ka “ĀKK valstu un AZT revīzijas iestādes tiek mudinātas piedalīties Revīzijas palātas darbā”. Palāta norāda, ka vispārējā Finanšu regulā nav tamlīdzīgu noteikumu, ko piemēro ārējām darbībām, kuras finansē no vispārējā budžeta. Savā darbā Palāta ievēro starptautiskos revīzijas standartus, tostarp standartus attiecībā uz citu revidentu darba izmantošanu. Lai gan Palāta var vēlēties uzaicināt valstu revīzijas iestādes novērot tās darbu, nav pieņemami, ka EAF Finanšu regulā tiek noteikts, ka Palātai ir pienākums kopumā veicināt šo revīzijas iestāžu piedalīšanos Palātas darbā.

| 24. | Palāta iesaka Padomei grozīt šo punktu, lai mudinātu ĀKK valstu un aizjūras zemju un teritoriju revīzijas iestādes sadarboties ar Palātu pēc tās uzaicinājuma. |
| --- | --- |

24.

Palāta iesaka Padomei grozīt šo punktu, lai mudinātu ĀKK valstu un aizjūras zemju un teritoriju revīzijas iestādes sadarboties ar Palātu pēc tās uzaicinājuma.

Citi apsvērumi

| 25. | Priekšlikuma 62. pantā ir uzskaitītas vairākas iepriekšējo Eiropas attīstības fondu darbības, uz kurām ierosinātā 11. EAF Finanšu regula attieksies. Palāta iesaka Padomei izsvērt, vai ir lietderīgi ierobežot nākamās EAF Finanšu regulas piemērošanu ar uzskaitītajām jomām (kas izslēdz tās piemērošanu tajās, kuras nav minētas, piemēram, budžeta atbalsta jomā). |
| --- | --- |

25.

Priekšlikuma 62. pantā ir uzskaitītas vairākas iepriekšējo Eiropas attīstības fondu darbības, uz kurām ierosinātā 11. EAF Finanšu regula attieksies. Palāta iesaka Padomei izsvērt, vai ir lietderīgi ierobežot nākamās EAF Finanšu regulas piemērošanu ar uzskaitītajām jomām (kas izslēdz tās piemērošanu tajās, kuras nav minētas, piemēram, budžeta atbalsta jomā).

Šo atzinumu 2013. gada 20. novembrī Luksemburgā pieņēma Revīzijas palātas III apakšpalāta, kuru vada Revīzijas palātas loceklis Karel PINXTEN.

Revīzijas palātas vārdā –

priekšsēdētājs

Vítor Manuel da SILVA CALDEIRA

---

(1)  OV L 317, 15.12.2000., 3. lpp. Nolīgums grozīts ar nolīgumu, kas 2005. gada 25. jūnijā parakstīts Luksemburgā (OV L 287, 28.10.2005., 4. lpp.), un ar nolīgumu, kas 2010. gada 22. jūnijā parakstīts Vagadugu (OV L 287, 4.11.2010., 3. lpp.).

1

(2)  OV L 314, 30.11.2001., 1. lpp., un OV L 324, 7.12.2001., 1. lpp., kas grozīts ar Lēmumu 2007/249/EK (OV L 109, 26.4.2007., 33. lpp.) un Lēmumu Nr. 528/2012/ES (OV L 264, 29.9.2012., 1. lpp.). Pieņemšanu gaida priekšlikums jaunam “Lēmumam par aizjūras asociāciju” (COM)2012 362 final).

2

(3)  OV L 210, 6.8.2013., 1. lpp. Nolīgums gaida ratifikāciju.

3

(4)  OV C 12, 17.1.2003., 19. lpp.

4

(5)  OV C 101, 4.5.2007., 1. lpp.

5

(6)  OV C 23, 28.1.2008., 3. lpp.

6

(7)  OV C 331, 14.11.2013., 261. lpp.; OV C 326, 10.11.2011., 251. lpp.; OV C 303, 9.11.2010., 243. lpp., un OV C 269, 10.11.2009., 257. lpp.

7

(8)  “ES atbalsts pārvaldībai Kongo Demokrātiskajā Republikā” (http://eca.europa.eu).

8

(9)  “ES sadarbība ar Ēģipti pārvaldības jomā” (http://eca.europa.eu).

9

(10)  “Kā Komisija pārvalda vispārējā budžeta atbalstu ĀKK, Latīņamerikas un Āzijas valstīs” (http://eca.europa.eu).

10

(11)  COM(2013) 660 final.

11

(12)  Eiropas Parlamenta un Padomes 2012. gada 25. oktobra Regula (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam (OV L 298, 26.10.2012., 1. lpp.).

12

(13)  Komisijas 2012. gada 29. oktobra Deleģētā regula (ES) Nr. 1268/2012 par Eiropas Parlamenta un Padomes Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, piemērošanas noteikumiem (OV L 362, 31.12.2012., 1. lpp.).

13

(14)  Priekšlikums Padomes regulai par 11. Eiropas Attīstības fonda īstenošanu (COM(2013) 445 final). Nav skaidrs, vai atsauce, kas 9. apsvērumā dota kvadrātiekavās, attiecas uz regulas projektu vai uz vispārējās Finanšu regulas piemērošanas noteikumiem.

14

(15)  Palātas 2012. gada EAF pārskata 51. punkts, Palātas 2010. gada EAF pārskata 64. punkts, Palātas 2009. gada EAF pārskata 54. punkts, Palātas 2008. gada EAF pārskata 56. punkts, Īpašais ziņojums Nr. 9/2013 “ES atbalsts pārvaldībai Kongo Demokrātiskajā Republikā”, Īpašais ziņojums Nr. 4/2013 “ES sadarbība ar Ēģipti pārvaldības jomā”, Īpašais ziņojums Nr. 11/2010 “Kā Komisija pārvalda vispārējā budžeta atbalstu ĀKK, Latīņamerikas un Āzijas valstīs”.

15

---